EL Επίσημη Εφημερίδα της Ευρωπαϊκής Ένωσης C 146/2

Συνοπτικά στοιχεία που κοινοποιήθηκαν από τα κράτη μέλη σχετικά με τις κρατικές ενισχύσεις δυνάμει του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2005/C 146/02)

Αριθ. ενίσχυσης: XA Αριθ. 62/04

Κράτος μέλος: Ιταλία

Περιφέρεια: Περιφέρεια Marche

Ονομασία καθεστώτος ενισχύσεων: Συνεισφορές για γεωργικές και ζωοτεχνικές παραγωγικές δραστηριότητες πληγείσες από τη σεισμική κρίση που άρχισε στις 26 Σεπτεμβρίου 1997, για επενδύσεις προοριζόμενες για τον υγειονομικό εξοπλισμό προσωρινών στάβλων που μετατράπηκαν σε μόνιμους

Νομική βάση: Art.2 Legge regionale n. 21 del 10 dicembre 2003«Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997». Delibera giunta regionale n 789 del 13.7.2004

Ετήσια προβλεπόμενη δαπάνη για το καθεστώς: Η συνολική δαπάνη που προβλέπεται για τη διετία 2004/2005 ανέρχεται σε 1 000 000,00 ευρώ.

Μέγιστη ένταση της ενίσχυσης: Το καθεστώς ενισχύσεων προβλέπει συνεισφορές κεφαλαίου για την πραγματοποίηση επενδύσεων σε υποδομές αναγκαίες για τη μετατροπή μόνιμων κατασκευών.

Η συνεισφορά ισούται με το 50 % της δαπάνης για την υλοποίηση των επιλέξιμων παρεμβάσεων, υπολογιζόμενης με τη χρήση τιμών όχι ανώτερων των τιμών του επίσημου τιμοκαταλόγου της Περιφέρειας Marche εις ό,τι αφορά τα δημόσια έργα και, πάντως, εντός των ορίων των εγκριθεισών δαπανών:

135,00 ευρώ ανά τμ. για έργα υγειονομικού/αποχετευτικού χαρακτήρα. Στην ως άνω υπολογισθείσα τιμή πρέπει να προστεθεί η ακόλουθη εισφορά

6,00 ευρώ ανά τμ. για τις τεχνικές δαπάνες που συνεπάγονται τα έργα υγειονομικού/αποχετευτικού χαρακτήρα.

Στο ως άνω υπολογισθέν ποσό μπορούν να προστεθούν οι συναφείς φορολογικές επιβαρύνσεις (IVA, Cnpaia, κ.λπ.), εφόσον δεν είναι ανακτήσιμες.

Δεδομένου ότι οι εν λόγω στάβλοι βρίσκονται σε δήμους οι οποίοι, στο σύνολό τους, εμπίπτουν στον ορισμό της μειονεκτικής περιοχής, σύμφωνα με την ταξινόμηση που καθορίζεται στην κοινοτική οδηγία αριθ. 268/75, όπως ενσωματώθηκε και τροποποιήθηκε, είναι σκόπιμο να εφαρμοστεί ακαθάριστη ένταση ενίσχυσης 50 %. Ειδικότερα, πρόκειται για τις ίδιες περιοχές που περιέχονται στον κατάλογο του παραρτήματος 3 ή/και του παραρτήματος 12 του DDS/SAR αριθ. 196/04 σχετικά με τα κοινά παραρτήματα σχετικά με τις προσκλήσεις υποβολής προσφορών για την υλοποίηση των μέτρων του PSR.

Ημερομηνία εφαρμογής: Από το 2004, και οπωσδήποτε 10 εργάσιμες ημέρες μετά από την αποστολή του παρόντος ερωτηματολογίου, όπως προβλέπεται στο πρώτο εδάφιο του άρθρου 19 του κανονισμού (ΕΚ) αριθ. 1/2004.

Διάρκεια του καθεστώτος: Η προθεσμία λήξεως της χορήγησης της ενίσχυσης είναι η 31.12.2005.

Σκοπός της ενίσχυσης: Η ενίσχυση αφορά τις μικρομεσαίες γεωργικές επιχειρήσεις, ατομικές ή συνεταιρισμένες, οι οποίες ανταποκρίνονται στα κριτήρια αποδοτικότητας που έχουν οριστεί στο PSR της Περιφέρειας Marche, ήδη εγκεκριμένο από την Επιτροπή με την απόφαση C(2000) 2726 τελικό της 26.9.2000, και αναφέρεται στο άρθρο 4 του κανονισμού (ΕΚ) αριθ. 1/2004.

Οι επιδιωκόμενοι στόχοι συνίστανται, σύμφωνα με αυτά που προβλέπει το προαναφερθέν άρθρο 4, στη βελτίωση και τη μετατροπή της παραγωγής, στην προστασία και βελτίωση του φυσικού περιβάλλοντος, των συνθηκών υγιεινής στις εκμεταλλεύσεις και στην καλή διαβίωση των εκτρεφόμενων ζώων.

Ειδικότερος στόχος του περιφερειακού νόμου που αναφέρεται στη νομική βάση είναι η διαφύλαξη της κληρονομιάς που συνιστούν οι στάβλοι και οι σταχυαποθήκες, που είναι απαραίτητες για τις γεωργικές παραγωγικές δραστηριότητες, αποφεύγοντας τις σημαντικές περιβαλλοντικές επιπτώσεις που θα μπορούσε να είχε η υποκατάσταση των ως άνω ξύλινων κατασκευών από νέες, από οπλισμένο σκυρόδεμα.

Επιλέξιμες δαπάνες: Οι επιλέξιμες δαπάνες, σύμφωνα με όσα προβλέπει το τέταρτο εδάφιο του άρθρου 4 του κανονισμού (ΕΚ) αριθ. 1/2004, είναι αυτές που αφορούν τις παρεμβάσεις για τη συμμόρφωση των στάβλων με τις ισχύουσες διατάξεις υγειονομικού/αποχετευτικού χαρακτήρα, συμπεριλαμβανομένης της κατασκευής κατάλληλων σηπτικών βόθρων.

Διευκρινίζεται ότι η επιλεξιμότητα των δαπανών εξαρτάται από την ημερομηνία έγκρισης της ενίσχυσης.

Ενδιαφερόμενος κλάδος: Το καθεστώς εφαρμόζεται στις μικρομεσαίες επιχειρήσεις που δραστηριοποιούνται στον τομέα της παραγωγής, μεταποίησης και εμπορίας γεωργικών προϊόντων

Ονομασία και διεύθυνση της αρχής που εγκρίνει την ενίσχυση: REGIONE MARCHE — Centro operativo di Muccia e Fabriano

Άλλες πληροφορίες: Οι ενισχύσεις θα χορηγηθούν αποκλειστικά στις γεωργικές ΜΜΕ αποδεδειγμένης αποδοτικότητας, για προϊόντα για τα οποία υφίστανται ή θα υπάρχουν, μελλοντικά, κανονικές αγορές, για επενδύσεις που δεν συνεπάγονται αύξηση της παραγωγικής ικανότητας των ιδίων ΜΜΕ άνω του 20 % σε μονάδες ζωικού κεφαλαίου για τη ζωική παραγωγή και σε καλλιεργούμενες εκτάσεις για τη φυτική παραγωγή.

Εις ό,τι αφορά τα κριτήρια και τις ρυθμίσεις ελέγχου της τήρησης των ανωτέρω όρων [5ο, 6ο, 8ο εδάφιο, στοιχείο α) του άρθρου 4 του κανονισμού (ΕΚ) αριθ. 1/2004] διευκρινίζεται ότι θα γίνει προσφυγή σε όσα έχει ήδη καθορίσει το PSR της Περιφέρειας Marche, και δη στον κανονισμό του 1257/99, που έχει ήδη εγκριθεί από την Επιτροπή με την απόφαση C(2000) 2726 τελικό της 26.9.2000 και δημοσιεύθηκε στο Ίντερνετ, στον ιστότοπο www.agri.marche.it

Αριθ. ενίσχυσης: XA 1/05

Κράτος μέλος: Ηνωμένο Βασίλειο

Περιφέρεια: Lancashire (συμπεριλαμβανομένων των μοναδιαίων περιοχών δικαιοδοσίας (unitary authority areas) του Blackpool και του Blackburn) και τα διοικητικά διαμερίσματα Wigan, Bolton, Bury, Rochdale και Oldham.

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Rural Business Facilitation Service (Lancashire and North Manchester)

Νομική βάση: Section 5 of the Regional Development Agencies Act 1998

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Ο συνολικός προϋπολογισμός του καθεστώτος θα ανέλθει σε 3 490 068 λίρες στερλίνες. Το ποσό αυτό θα κατανεμηθεί σε 4 οικονομικά έτη ως εξής:

Μέγιστη ένταση της ενίσχυσης: 100 % για την αρχική παροχή συμβουλών από τη Rural Business Facilitation Service.

50 % για υπηρεσίες συμβουλευτικής εις βάθος παρεχόμενες από εξωτερικούς εμπειρογνώμονες.

Ημερομηνία εφαρμογής: Το καθεστώς εφαρμόζεται από τις 31 Ιανουαρίου 2005.

Διάρκεια του καθεστώτος ή της μεμονωμένης ενίσχυσης: Το καθεστώς θα ισχύει μέχρι τις 30 Ιουνίου 2007.

Στόχος της ενίσχυσης: Ανάπτυξη του τομέα — το καθεστώς θα συμβάλει στη μακροπρόθεσμη ανάπτυξη της αγροτικής οικονομίας του Lancashire μέσω της παροχής συμβουλών και τεχνικής στήριξης στους αγρότες και στις γεωργικές επιχειρήσεις, με σκοπό τη βελτίωση των επιχειρησιακών επιδόσεων και της αποδοτικότητας.

Επιλέξιμες δαπάνες θα είναι εκείνες που σχετίζονται με τις υπηρεσίες συμβουλευτικής σύμφωνα με το άρθρο 14 του κανονισμού (ΕΚ) αριθ. 1/2004.

Σχετικοί τομείς: Το καθεστώς εφαρμόζεται σε όλες τις γεωργικές επιχειρήσεις, συμπεριλαμβανομένων των παραγωγικών, των μεταποιητικών και των εμπορικών. Καλύπτει όλους τους κλάδους.

Όνομα και διεύθυνση της χορηγούσας αρχής:

Lancashire County Council Environment Directorate Guild House Cross Street Preston United Kingdom PR1 8RD

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm. Επιλέξτε «Rural Business Facilitation Service (Lancashire and North Manchester)». Διαφορετικά, μπορείτε να επισκεφθείτε απευθείας τον δικτυακό τόπο http://defraweb/farm/state-aid/setup/schemes/rbfs.pdf.

Λοιπές πληροφορίες: Το καθεστώς θα εξασφαλίσει ένα πρώτο κέντρο επικοινωνίας για τις επιχειρήσεις που δραστηριοποιούνται στις αγροτικές περιοχές του Lancashire και του North Manchester και αναζητούν αρχικές συμβουλές με σκοπό τη βελτίωση και ανάπτυξη των δραστηριοτήτων τους. Στη συνέχεια, θα τεθεί στη διάθεσή τους μια διεξοδικότερη υπηρεσία συμβουλευτικής. Σε περίπτωση που διατίθεται ήδη επιδοτούμενη συμβουλευτική μέσω άλλων καθεστώτων παροχής συμβουλών, χρηματοδοτούμενων από την κυβέρνηση, οι ενδιαφερόμενοι θα παραπέμπονται σ' αυτά. Εφόσον δεν διατίθενται αλλού τέτοια συστήματα παροχής συμβουλών, το προσωπικό της Rural Business Facilitation Service θα εξασφαλίσει τη συμβουλευτική αυτή ή θα παραπέμψει τους ενδιαφερόμενους σε εξωτερικούς συμβούλους. Στην τελευταία αυτή περίπτωση, η ένταση της ενίσχυσης μειώνεται από 100 % σε 50 % (βλ. ανωτέρω).

Το καθεστώς απευθύνεται σε όλες τις επιχειρήσεις που δραστηριοποιούνται σε αγροτικές περιοχές και όχι μόνο στις γεωργικές επιχειρήσεις. Οι ενισχύσεις προς τις μη γεωργικές επιχειρήσεις θα καταβάλλονται λαμβάνοντας υπόψη τον κανονισμό 69/2001 της Επιτροπής για τις ενισχύσεις ήσσονος σημασίας.

Αριθ. ενίσχυσης: XA No 02/05

Κράτος μέλος: Iταλία

Περιφέρεια: Περιφέρεια Umbria

Ονομασία του καθεστώτος ενίσχυσης: Εφαρμογή των μέτρων στήριξης των επενδύσεων στον τομέα των γεωργικών ειδών διατροφής

Νομική βάση: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Προβλεπόμενη ετήσια δαπάνη: 50 εκατ. ευρώ (εκτίμηση)

Μέγιστη ένταση της ενίσχυσης: μεταβλητή ανάλογα με τον τύπο των επιτρεπόμενων επενδύσεων:

40 % της δαπάνης για επενδύσεις σε ακίνητα και πάγια κινητά στοιχεία αναλόγως του προορισμού τους (επενδύσεις σε γεωργικές εκμεταλλεύσεις και στη μεταποίηση και την εμπορία γεωργικών προϊόντων)

20 % της δαπάνης για την αγορά μηχανών και κινητού εξοπλισμού (επενδύσεις σε γεωργικές εκμεταλλεύσεις)

έως το 50 % των δαπανών για την εισαγωγή συστημάτων ελέγχου της ποιότητας των γεωργικών εκμεταλλεύσεων σύμφωνα με τα κριτήρια του προτύπου ISO 9000, με όριο 100 000 ευρώ ανά γεωργική εκμετάλλευση

έως το 50 % για τις επιχειρήσεις γεωργικών προϊόντων διατροφής και 80 % για τις γεωργικές επιχειρήσεις, των δαπανών για την υλοποίηση προγραμμάτων υγειονομικού αυτοελέγχου σύμφωνα με το μοντέλο HACCP, με όριο 100 000 ευρώ ανά γεωργική εκμετάλλευση

έως το 60 % για τις επιχειρήσεις γεωργικών προϊόντων διατροφής και 80 % για τις γεωργικές επιχειρήσεις, των δαπανών για την εισαγωγή συστημάτων ελέγχου της ιχνηλασιμότητας προϊόντων διατροφής και πιστοποίησης της διατροφικής αλυσίδας

έως το 80 % των επιτρεπόμενων δαπανών για το σχεδιασμό και την υλοποίηση έργων μάρκετινγκ γεωργικών προϊόντων ποιότητας

έως το 50 % των επιτρεπόμενων δαπανών για την εκ των προτέρων διάθεση προδιαγραφών όσον αφορά την ποιότητα, τεχνικών μελετών, μελετών σκοπιμότητας και σχεδιασμού για τον χαρακτηρισμό ή/και την τυποποίηση των κατηγοριών προϊόντων και για την παρουσίαση προϊόντων ποιότητας

Ημερομηνία εφαρμογής:

Διάρκεια του καθεστώτος: 1 έτος

Σκοπός της ενίσχυσης: Ενίσχυση της ολοκλήρωσης των διαφόρων παραγόντων του συστήματος γεωργικών προϊόντων διατροφής. Σχετικά άρθρα: (4, 7, 13)

Επιτρεπόμενες δαπάνες:

Ενισχύσεις παραγωγής (άρθρο 4)

α) κατασκευή, αναδιάρθρωση, έκτακτη συντήρηση γεωργικών εγκαταστάσεων της γεωργικής εκμετάλλευσης, καθώς και συμπληρωματικά εξωτερικά έργα όπως η διάνοιξη χώρων, η κατασκευή φράκτη, περιβόλου κ.λπ. (δεν επιτρέπονται οι δαπάνες για την προσθήκη εγκαταστάσεων ενταγμένων σε κατοικήσιμους χώρους εξαιρουμένων των ανεξάρτητων παρακείμενων τμημάτων)·

β) φύτευση ή/και αναδιάρθρωση ειδικών δενδροκαλλιεργειών. Αποκλείεται η ενίσχυση για τη φύτευση νέων αμπέλων ή ελαιών και για την αναδιάρθρωση υπαρχόντων αμπελώνων. Η αναδιάρθρωση ελαιώνων επιτρέπεται μόνον εφόσον παραμένει αμετάβλητος ο αριθμός των δένδρων·

γ) τεχνητοί ταμιευτήρες ύδατος για γεωργική, ζωοτεχνική, περιβαλλοντική, τουριστική, ψυχαγωγική και αθλητική χρήση στο πλαίσιο της πολύπλευρης λειτουργίας της γεωργικής εκμετάλλευσης και των σχετικών εγκαταστάσεων για τη λειτουργία τους και την υδροδότηση·

δ) φύτευση και βελτίωση ορεινών λιβαδιών και βοσκότοπων, κλειστών χώρων (μαντριά) για τα ζώα, κ.λπ.·

ε) κατασκευή και έκτακτη συντήρηση αγροτικών δρόμων και υδραγωγείων της γεωργικής εκμετάλλευσης·

στ) υδρο-γεωργική διευθέτηση, ισοπεδώσεις, εκβραχισμοί, καθώς και αποστραγγιστικά έργα και αναχώματα για τα επιφανειακά ύδατα μέσω της δημιουργίας χανδάκων δεύτερης συλλογής, πιθανόν με παρεμβάσεις βιολογικής μηχανικής, έως ποσού 25 000 ευρώ·

ζ) επενδύσεις για τη μεταποίηση και την εμπορία προϊόντων ποιότητας ή εξειδικευμένων προϊόντων της γεωργικής εκμετάλλευσης, (συμπεριλαμβάνονται οι επενδύσεις για την απευθείας πώλησή τους) με την προϋπόθεση ότι το προϊόν που πρόκειται να μεταποιηθεί ή να διατεθεί στο εμπόριο αντιπροσωπεύει, από οικονομική άποψη, τουλάχιστον το 40 % των εσόδων της γεωργικής εκμετάλλευσης, υπολογιζόμενων σε Ευρωπαϊκές Μονάδες Μεγέθους (UDE) ή ότι, σε απόλυτες τιμές, οι προς μεταποίηση παραγωγές είναι ίσες ή ανώτερες των 20 UDE. Σε κάθε περίπτωση η εγκατάσταση πρέπει να αντιστοιχεί στην παραγωγική ικανότητα της γεωργικής εκμετάλλευσης. Οι περιορισμοί αυτοί δεν ισχύουν όταν πρόκειται για μικρές εγκαταστάσεις επεξεργασίας ειδικών ή βιολογικών προϊόντων σύμφωνα με τις ισχύουσες προδιαγραφές ή εγκαταστάσεις πρώτης μεταποίησης για την εκτροφή των υπαρχόντων ζώων. Σε κάθε περίπτωση οι ενισχύσεις για την κατασκευή νέων εγκαταστάσεων σε γεωργικές εκμεταλλεύσεις του αμπελοοινικού τομέα υπόκεινται στην κατοχή ελάχιστης έκτασης αμπελώνων 5 εκταρίων για τις παραγωγές DOCG και 10 εκταρίων για τις παραγωγές DOC ή IGT, ενώ στον τομέα της ελαιουργίας στην κατοχή τουλάχιστον 5 000 δένδρων ελιάς·

η) πρώτη αγορά ζώων ή αγορά γεννητόρων υψηλής ποιότητας (αρσενικών και θηλυκών), καταγεγραμμένων στα γενεαλογικά ή ισοδύναμα βιβλία·

θ) επενδύσεις ή χορηγίες για δραστηριότητες εκτροφής άγριας πανίδας για λόγους διατροφής ή αποκατάστασης των πληθυσμών, μόνον για είδη για τα οποία προβλέπεται έγκριση από το Piano Faunistico Venatorio·

ι) αγορά νέων μηχανημάτων και εξοπλισμού που δεν διαθέτει η γεωργική εκμετάλλευση, συμπεριλαμβανομένων των συσκευών πληροφορικής (υλικό και λογισμικό) και εργαλείων για τη βελτίωση της διοικητικής και λογιστικής διαχείρισης, εφόσον δεν υπερβαίνει το 40 % του μέγιστου αποδεκτού ποσού επένδυσης ανά γεωργική εκμετάλλευση, το οποίο ανέρχεται στο 70 % για τους συνεταιρισμούς που παρέχουν υπηρεσίες στους ίδιους τους εταίρους τους. Δεν επιτρέπεται η αγορά μηχανημάτων αντικατάστασης, εκτός εκείνων για τη βελτίωση της ασφάλειας και της ποιότητας εργασίας ως προς τα ελάχιστα πρότυπα που προβλέπουν οι ισχύοντες κανόνες και με την προϋπόθεση ότι το υπό αντικατάσταση μηχάνημα είναι άνω των 5 ετών. Μέχρι τις 31 Δεκεμβρίου 2001, η αγορά μηχανημάτων αντικατάστασης επιτρεπόταν στο πλαίσιο προγράμματος, το οποίο προέβλεπε υποχρεωτικά και επενδύσεις σε ακίνητα, ύψους τουλάχιστον 50 % της προβλεπόμενης για ολόκληρο το πρόγραμμα δαπάνης·

ια) αγορά εξοπλισμού για τη διαχείριση και την επεξεργασία των υπολειμμάτων της γεωργικής και ζωοτεχνικής παραγωγικής δραστηριότητας με σκοπό την επαναχρησιμοποίησή τους στη γεωργική εκμετάλλευση ή για την εμπορία τους, εντός των ορίων της παραγωγής της γεωργικής εκμετάλλευσης ή των συνεταιριζόμενων γεωργικών εκμεταλλεύσεων. Επιτρέπεται επίσης η αγορά μηχανημάτων και εξοπλισμού για την παραγωγή «βελτιωτικού πράσινου λιπάσματος» ή «βελτιωτικού λιπάσματος από διαφοροποιημένη συγκομιδή», μόνον για την παραγωγή ποσοτήτων που αντιστοιχούν στην επιφάνεια της γεωργικής εκμετάλλευσης.

ιβ) γενικές δαπάνες συνολικά όχι άνω του 12 % της επιλέξιμης αποδεκτής δαπάνης για: — αμοιβές τεχνικών και συμβούλων για μελέτες, επίβλεψη έργων και δοκιμών, μελέτες σκοπιμότητας και επιχειρηματικά σχέδια, σε μέγιστο ποσοστό 8 % κ.λπ.· — δημιουργία διαδικτυακών ιστοτόπων με σκοπό την εμπορία προϊόντων και υπηρεσιών [E-commerce (ηλεκτρονικό εμπόριο)]· — παροχή συμβουλών και εκπαίδευσης του προσωπικού με σκοπό την εφαρμογή του ποιοτικού ελέγχου των διεργασιών επεξεργασίας και την εκούσια προσαρμογή σε πρότυπα (ISO 9000, Eco Label κ.λπ.)· — απόκτηση διπλωμάτων ευρεσιτεχνίας και αδειών εκμετάλλευσης. Δεν επιτρέπονται για τις ενισχύσεις οι δαπάνες για: — την αγορά γηπέδων για καλλιέργεια· — την αγορά ζώων προς πάχυνση, αναπαραγωγή ειδών πουλερικών και αναπαραγωγή υβριδικών ειδών χοίρων που μέχρι τώρα δεν περιλαμβάνονται στις προδιαγραφές των προϊόντων ποιότητας· — την αγορά δικαιωμάτων παραγωγής· — την αγορά οχημάτων για τη μεταφορά προσώπων και αγαθών· — έργα συνήθους συντήρησης.

Μεταποίηση και εμπορία (άρθρο 7)

α) κατασκευή, αναδιάρθρωση και εκσυγχρονισμός ακινήτων·

β) αγορά ακινήτων, εκτός της αγοράς γηπέδων εφόσον δεν είναι εντός των ορίων και των προϋποθέσεων του κανόνα αριθ. 5 του παραρτήματος του κανονισμού (ΕΚ) αριθ. 1685 της 28ης Ιουλίου 2000, σε μέγιστο ποσοστό έως 70 % της επιλέξιμης επένδυσης και με την προϋπόθεση ότι το συγκεκριμένο ακίνητο υπόκειται σε αναδιάρθρωση, της οποίας το κόστος ανέρχεται τουλάχιστον στο 30 % του τελικού συνολικού κόστους·

γ) αγορά μηχανημάτων και εξοπλισμού, συμπεριλαμβανομένου του εξοπλισμού πληροφορικής·

δ) δαπάνες για την αγορά λογισμικού και την παροχή συμβουλών για την εφαρμογή των μηχανημάτων και του εξοπλισμού που προαναφέρθηκαν·

ε) γενικές δαπάνες συνολικά όχι άνω του 12 % των επιλέξιμων δαπανών για: — αμοιβές τεχνικών και συμβούλων για μελέτες, επίβλεψη έργων και δοκιμές, μελέτες σκοπιμότητας και επιχειρηματικά σχέδια, σε μέγιστο ποσοστό 8 % κ.λπ.· — δημιουργία διαδικτυακών ιστοτόπων με σκοπό την εμπορία προϊόντων και υπηρεσιών [E-commerce (ηλεκτρονικό εμπόριο)]· — παροχή συμβουλών και εκπαίδευσης του προσωπικού με σκοπό την εφαρμογή του ποιοτικού ελέγχου των διεργασιών επεξεργασίας και την εκούσια προσαρμογή σε πρότυπα (ISO 9000, Eco Label κ.λπ.)· — απόκτηση διπλωμάτων ευρεσιτεχνίας και αδειών εκμετάλλευσης. Μη επιλέξιμες δαπάνες: — επενδύσεις για τις μετέπειτα φάσεις της πρώτης επεξεργασίας εφόσον η πρώτη επεξεργασία πρώτων γεωργικών υλών δεν πραγματοποιείται στη γεωργική εκμετάλλευση· — επενδύσεις σε επίπεδο λιανικού εμπορίου· — επενδύσεις για την εμπορία ή τη μεταποίηση προϊόντων προερχόμενων από χώρες εκτός Κοινότητας. Ούτως ή άλλως δεν είναι επιλέξιμες οι επενδύσεις που αυξάνουν την παραγωγική ικανότητα στους τομείς για τους οποίους υπάρχουν ειδικά όρια στο πλαίσιο των κοινών οργανώσεων της αγοράς λόγω έλλειψης κατάλληλης διοχέτευσης στην αγορά.

Ενισχύσεις για την προώθηση και την εμπορία γεωργικών προϊόντων ποιότητας (άρθρο 13)

α) δαπάνες για τους ελέγχους που σχετίζονται με την έκδοση της πρώτης εκούσιας πιστοποίησης προϊόντος που προβλέπεται στους κανονισμούς ΕΚ 2081/92, 2082/92, 2092/91 και 1804/99

β) δαπάνες για την εισαγωγή στη γεωργική εκμετάλλευση συστημάτων ποιότητας σύμφωνα με τα κριτήρια του προτύπου ISO 9000

γ) δαπάνες για την εισαγωγή στη γεωργική εκμετάλλευση συστημάτων περιβαλλοντικής ποιότητας σύμφωνα με τα κριτήρια του προτύπου ISO 14000 ή EMAS

δ) δαπάνες για την κατάρτιση σχεδίων αυτοελέγχου σύμφωνα με τη μέθοδο HACCP

ε) δαπάνες για την εισαγωγή συστημάτων ελέγχου της ιχνηλασιμότητας ειδών διατροφής και την πιστοποίηση της διατροφικής αλυσίδας

στ) δαπάνες για τον προγραμματισμό και την υλοποίηση έργων μάρκετινγκ, συμπεριλαμβανομένων των απαραίτητων οργανωτικών και υλικών πόρων

ζ) δαπάνες για τη διάθεση προδιαγραφών ποιότητας, τεχνικών μελετών, μελετών σκοπιμότητας και σχεδιασμού του προσδιορισμού ή/και της τυποποίησης των μετεωρολογικών ιδιοτήτων των προϊόντων και για την παρουσίαση προϊόντων ποιότητας

Σχετικοί τομείς: το καθεστώς ισχύει για την παραγωγή, τη μεταποίηση ή/και την εμπορία των γεωργικών προϊόντων που προβλέπονται στο άρθρο 2 του κανονισμού (ΕΚ) αριθ. 1/2004. Ούτως ή άλλως δεν είναι επιλέξιμες οι επενδύσεις που αυξάνουν την παραγωγική ικανότητα στους τομείς για τους οποίους υπάρχουν ειδικά όρια στο πλαίσιο των κοινών οργανώσεων της αγοράς, καθώς δεν είναι βέβαιη η κατάλληλη διοχέτευση των προϊόντων στην αγορά.

Ονομασία και διεύθυνση των αρχών χορήγησης της ενίσχυσης: Regione Umbria — Direzione Attività Produttive. Centro Direzionale Fontivegge — I-06100 Perugia

Indirizzo e_mail: fgarofalo@regione.umbria.it

Ιστότοπος: www.regione.umbria.it

Αριθ. ενίσχυσης: XA 03/05

Κράτος μέλος: Ισπανία

Περιφέρεια: Castilla y León

Τίτλος του καθεστώτος ενίσχυσης: Ενισχύσεις υπέρ της προαγωγής των συνεταιρισμών στην Αυτόνομη Κοινότητα της Castilla y León

Νομική βάση: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

Το συγκεκριμένο καθεστώς ενισχύσεων καλύπτεται από τις εξαιρέσεις που προβλέπει ο κανονισμός (ΕΚ) 1/2004 της Επιτροπής, 23ης Δεκεμβρίου 2003, και συμφωνεί με τις διατάξεις των άρθρων 10, 13 και 14 του προαναφερθέντος κανονισμού όσον αφορά αντιστοίχως τις ενισχύσεις υπέρ των ενώσεων των παραγωγών, τις ενισχύσεις υπέρ της παραγωγής και της εμπορικής διακίνησης προϊόντων ποιότητας και την τεχνική υποστήριξη του γεωργικού τομέα.

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Η προβλεπόμενη επιχορήγηση για το 2005 ανέρχεται σε 1 200 000 ευρώ

Μέγιστη ένταση της ενίσχυσης:

— Άρθρο 10 του κανονισμού (ΕΚ) αριθ. 1/2004. Συνολικά το μέγιστο ποσό για έκαστο των δικαιούχων φορέων ανέρχεται σε 100 000 ευρώ

— Άρθρο 13 του κανονισμού (ΕΚ) αριθ. 1/2004. Συνολικά το μέγιστο ποσό για έκαστο των δικαιούχων φορέων ανέρχεται σε 100 000 ευρώ για μία τριετία.

— Άρθρο 14 του κανονισμού (ΕΚ) αριθ. 1/2004. Η επιχορήγηση δεν θα υπερβεί τις 100 000 ευρώ ανά τριετία και δικαιούχο φορέα ή το 50 % των επιλέξιμων δαπανών, λαμβάνοντας κάθε φορά υπόψη το υψηλότερο εκ των ως άνω ποσών.

Ημερομηνία θέσης σε ισχύ: Το συγκεκριμένο καθεστώς ενισχύσεων προβλέπεται να τεθεί σε ισχύ το Μάρτιο του 2005.

Διάρκεια του καθεστώτος ενίσχυσης ή της μεμονωμένης ενίσχυσης: Το καθεστώς ενίσχυσης παραμένει εν ισχύ έως τις 31 Δεκεμβρίου 2006.

Στόχος της ενίσχυσης:

Γενικός στόχος: Ενίσχυση των γεωργικών συνεταιρισμών στην Αυτόνομη Κοινότητα της Castilla y León.

Δευτερεύοντες στόχοι:

— Συμβολή στη δημιουργία νέων συνεταιριστικών φορέων και την εδραίωση άλλων φορέων υψηλότερου επιπέδου που θα προκύψουν από τις διαδικασίες συγχώνευσης και ολοκλήρωσης.

— Ενίσχυση ήδη υφισταμένων φορέων που αυξάνουν ουσιαστικά (τουλάχιστον κατά 30 %) την εμπορεύσιμη παραγωγή.

— Προαγωγή της παραγωγής και της εμπορίας γεωργικών προϊόντων υψηλής ποιότητας.

— Τεχνική υποστήριξη σε συνεταιριστικούς φορείς με την εκτέλεση ελέγχων και αναλύσεων της διαχείρισης, της βιωσιμότητας και των επενδύσεων ή μέσω μελετών της αγοράς, καθώς και οργάνωση διαγωνισμών, εμπορικών και άλλων εκθέσεων.

Νομική βάση:

— Το καθεστώς ενίσχυσης είναι σύμφωνο με τις διατάξεις του άρθρου 10 του κανονισμού (ΕΚ) αριθ. 1/2004, σχετικά με τις ενισχύσεις σε ομάδες παραγωγών, το άρθρο 13 όσον αφορά τις ενισχύσεις για την ενθάρρυνση της παραγωγής και εμπορίας γεωργικών προϊόντων ποιότητας και το άρθρο 14 για την παροχή τεχνικής υποστήριξης στον γεωργικό τομέα.

— Παράλληλα ελήφθησαν υπόψη τα άρθρα 17 και 20 του κεφαλαίου 3 του εν λόγω κανονισμού, σχετικά με τις κοινές και τελικές διατάξεις.

Επιλέξιμες δαπάνες που καλύπτονται από το καθεστώς ενίσχυσης ή τη μεμονωμένη ενίσχυση:

— Άρθρο 10 του κανονισμού (ΕΚ) αριθ. 1/2004. Δημιουργία νέων συνεταιριστικών φορέων πρώτου επιπέδου ή φορέων υψηλοτέρου επιπέδου που θα προκύψουν από διαδικασίες συγχώνευσης και ολοκλήρωσης και βελτίωση της οικονομικής και κοινωνικής διάστασης των γεωργικών συνεταιριστικών φορέων που εμφανίζουν τουλάχιστον αύξηση κατά 30 % της αξίας της εμπορεύσιμης παραγωγής. — Δαπάνες νέου φορέα που προκύπτει με δημιουργία, συγχώνευση ή ολοκλήρωση συνεταιριστικών ενώσεων, συμπεριλαμβανομένων των εξόδων συγκρότησης, παρακολούθησης και νομιμοποίησης, των εξόδων από την υποστήριξη στα διευθυντικά στελέχη και τους τεχνικούς, από τις μελέτες χρηματοδότησης και εμπορίας, τις συμβολαιογραφικές δαπάνες και τα έξοδα καταχώρισης, εγγραφής και χορήγησης αδειών. — Δαπάνες διαχείρισης κατά τα πρώτα πέντε έτη της λειτουργίας προσφάτως συγκροτηθέντων φορέων ή φορέων από συγχώνευση ή ολοκλήρωση: ενοικίαση χώρων, απόκτηση εξοπλισμού γραφείου, συμπεριλαμβανομένων υλισμικού και λογισμικού, δαπάνες διοικητικού προσωπικού, γενικές, νομικές και διοικητικές δαπάνες. — Σε περίπτωση διευρύνσεων, οι επιλέξιμες δαπάνες περιορίζονται στις οφειλόμενες αποκλειστικά και μόνο στην αύξηση από χρόνο σε χρόνο της αξίας της εμπορικώς διακινούμενης παραγωγής ενός δικαιούχου (τουλάχιστον κατά 30 %). Ως εκ τούτου εάν ο αντίστοιχος φορέας αυξάνεται, καλύπτονται αποκλειστικά και μόνο οι δαπάνες που αφορούν τη μεγέθυνσή του.

— Άρθρο 13 του κανονισμού (ΕΚ) αριθ. 1/2004. Διευκόλυνση της παραγωγής και της εμπορίας γεωργικών προϊόντων ποιότητας. — Δαπάνες σχετιζόμενες με τη συγκρότηση συστημάτων ποιότητας και ιχνηλατησιμότητας των προϊόντων, όπως οι δαπάνες για τις προπαρασκευαστικές μελέτες με αντικείμενο τις αιτήσεις αναγνώρισης των σημάτων ποιότητας, την καθιέρωση συστημάτων ποιότητας, τις υπηρεσίες εσωτερικών συμβούλων, την πιστοποίηση και την επιμόρφωση/κατάρτιση του προσωπικού για την εφαρμογή των προαναφερθέντων συστημάτων.

— Άρθρο 14 του κανονισμού (ΕΚ) αριθ. 1/2004. Παροχή τεχνικής υποστήριξης στο γεωργικό τομέα. — Δαπάνες σχετικές με τη διενέργεια, εκ μέρους των συνεταιρισμών, ελέγχων, αναλύσεων της διαχείρισης, της βιωσιμότητας και των επενδύσεων παράλληλα με μελέτες της αγοράς καθώς και αναφορικά με τη διοργάνωση διαγωνισμών, εμπορικών και άλλων εκθέσεων.

Εμπλεκόμενος(-οι) τομέας(-είς): Ο γεωργικός τομέας εν γένει και ιδιαίτερα οι γεωργικές ενώσεις.

Σημείωση: θεωρούνται άρτι συγκροτηθέντες οι συνεταιρισμοί που έχουν λάβει πρόσφατα άδεια δίχως εν τούτοις κατά την ημερομηνία θέσης σε ισχύ του συγκεκριμένου καθεστώτος ενίσχυσης να έχουν ακόμη αναλάβει δράση ή παράσχει οιαδήποτε υπηρεσία.

Όνομα και διεύθυνση της αρμόδιας αρχής: Η ενίσχυση χορηγείται εκ μέρους της Junta de Castilla y León, και με τη διαχείρισή της επιφορτίζεται η Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 — E-47014- Valladolid (España).

Διεύθυνση ιστοτόπου: Το κείμενο του καθεστώτος ενίσχυσης θα δημοσιευθεί πλήρως στον ιστοτόπο της Junta de Castilla y León http://www.jcyl.es/agrocomercializacion.

Διάφορα: Η διαχείριση των ενισχύσεων διέπεται από το διάταγμα και είναι σύμφωνη με τις διατάξεις του άρθρου 18 του κανονισμού όσον αφορά τη συσώρρευση ενισχύσεων.

Αριθ. ενίσχυσης: XA 04/05

Κράτος μέλος: Ισπανία

Περιφέρεια: Το σύνολο της εθνικής επικράτειας

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Ενισχύσεις προς τους κατόχους γαλακτοκομικών εκμεταλλεύσεων για την κάλυψη των δαπανών του ελέγχου των γαλακτοκομικών προϊόντων.

Νομική βάση: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: 2 500 000 ευρώ

Μέγιστη ένταση της ενίσχυσης: Έως 70 % του κόστους του ελέγχου των γαλακτοκομικών προϊόντων.

Ημερομηνία εφαρμογής: 2005

Διάρκεια του καθεστώτος ή της μεμονωμένης ενίσχυσης: Έως τις 31 Δεκεμβρίου 2006.

Στόχος της ενίσχυσης: Ενισχύσεις προς τις ΜΜΕ (κατόχους εκμεταλλεύσεων εκτροφής γαλακτοπαραγωγών ζώων) με σκοπό την προώθηση δραστηριοτήτων επιλογής, διατήρησης και προαγωγής φυλών ζώων. Εμπίπτουν στο πεδίο εφαρμογής των ακόλουθων άρθρων του κανονισμού (ΕΚ) αριθ. 1/2004, σχετικά με τις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων: Άρθρο 15 στοιχείο β): ενίσχυση σε ποσοστό μέχρι 70 % των δαπανών για δοκιμές που πραγματοποιούνται από τρίτους ή για λογαριασμό τρίτων με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου.

Σχετικοί τομείς: κάτοχοι εκμεταλλεύσεων εκτροφής βοοειδών και αιγοπροβάτων γαλακτοπαραγωγής εγγεγραμμένων στα γενεαλογικά βιβλία.

Όνομα και διεύθυνση της χορηγούσας αρχής: Ministerio de Agricultura, Pesca y Alimentación, Dirección General de Ganadería, Alfonso XII, no 62, Ε-28014, Madrid.

Διεύθυνση στο Διαδίκτυο: www.mapa.es-Sección Ganadería

Αριθ. ενίσχυσης: XA 05/05

Κράτος μέλος: Γαλλία

Περιφέρεια: Département de La Manche

Τίτλος του καθεστώτος ενίσχυσης: Ενισχύσεις για υπόστεγα προς τους συνεταιρισμούς οι οποίοι έχουν ως αντικείμενο την από κοινού χρήση του γεωργικού εξοπλισμού

Νομική βάση:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Articles L 3231-2 et L 3232-1 du Code général des collectivités territoriales.

Ετήσια δαπάνη που προβλέπεται στο πλαίσιο του καθεστώτος: Ενισχύσεις ύψους 54 000 ευρώ ετησίως (κατ' ανώτατο όριο)

Μέγιστη ένταση της ενίσχυσης: 30 % των επενδύσεων, με ανώτατο όριο ενίσχυσης 13 500 ευρώ ανά επένδυση.

Ημερομηνία εφαρμογής: Μόλις παραληφθεί, εντός του 2005, η απόδειξη παραλαβής από την Ευρωπαϊκή Επιτροπή.

Διάρκεια του καθεστώτος: Έως τις 31 Δεκεμβρίου 2007 το αργότερο.

Στόχος της ενίσχυσης: Στόχος του συστήματος είναι να ευνοηθεί η ομαδική επένδυση και να μειωθεί το κόστος παραγωγής, διευκολύνοντας την κατασκευή, την αγορά, τον εκσυγχρονισμό, τη διευθέτηση ή την επέκταση υπόστεγων που προορίζονται για την αποθήκευση του γεωργικού εξοπλισμού των συνεταιρισμών οι οποίοι έχουν ως αντικείμενο την από κοινού χρήση γεωργικού εξοπλισμού.

Φύση των επιλέξιμων για ενίσχυση ενεργειών: Οι ακόλουθες επενδύσεις είναι επιλέξιμες σύμφωνα με το άρθρο 4 του κανονισμού (ΕΚ) αριθ. 1/2004 της Επιτροπής της 23ης Δεκεμβρίου 2003: κατασκευή, αγορά, εκσυγχρονισμός, διευθέτηση ή επέκταση υπόστεγων.

Σχετικοί τομείς: Ο τομέας της γεωργικής παραγωγής στο σύνολό του.

Όνομα και διεύθυνση της χορηγούσας αρχής:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté F-50008 SAINT-LO CEDEX

Διεύθυνση στο Διαδίκτυο: http: //www.cg50.fr/le guide des aides

Αριθ. ενίσχυσης: XA 06/05

Κράτος μέλος: Ουγγαρία

Περιφέρεια: Ουγγαρία

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Πρόγραμμα χορήγησης δανείων για αγροτική ανάπτυξη

3 υποπρογράμματα:

Νομική βάση:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat;

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§

— a program lebonyolításáról szóló kormányrendelet, mely e tájékoztató benyújtását követő 10. munkanapon kerül kihirdetésre (megjelenik a Magyar Közlönyben) (1)

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Ο συνολικός προϋπολογισμός που διατίθεται για το πρόγραμμα χορήγησης δανείων ανέρχεται σε 40 δισ. HUF. Σύμφωνα με το νόμο για τον εθνικό προϋπολογισμό, η κυβέρνηση εγγυάται τη συναλλαγματική ισοτιμία για το ποσό αυτό ώστε να προτείνονται δάνεια με επιτόκιο χαμηλότερο από εκείνο της αγοράς.

Το ποσό της ενίσχυσης που περιέχεται στα δάνεια θα υπολογίζεται με τη βοήθεια του ακόλουθου τύπου:

όπου και

TT το ποσό της ενίσχυσης

Q το ποσό του δανείου

i το επιτόκιο αναφοράς

i' το προτιμησιακό επιτόκιο

P η διάρκεια (συμπεριλ. της περιόδου χάριτος)

F η περίοδος χάριτος

rP r στη δύναμη P

rF r στη δύναμη F

Το πρόγραμμα χορήγησης δανείων είναι δυνατόν να συνδυαστεί επίσης με εγγύηση από οργανισμό εγγυοδοσίας και κρατική αντεγγύηση ύψους 70 %. Η μέθοδος υπολογισμού του ύψους της ενίσχυσης που περιέχεται στις πιστωτικές εγγυήσεις υποβλήθηκε στην Ευρωπαϊκή Επιτροπή στις 31 Αυγούστου 2004 προκειμένου να ενσωματωθεί στον κατάλογο των υφιστάμενων κρατικών ενισχύσεων του γεωργικού τομέα. (Κοινοποίηση αριθ. 82-83)

Μέγιστη ένταση της ενίσχυσης: Η μέγιστη ένταση της ενίσχυσης για κάθε υποπρόγραμμα δεν πρέπει να υπερβαίνει:

Σε περίπτωση σώρευσης ενισχύσεων, εφαρμόζεται το άρθρο 18 παράγραφος 2 του κανονισμού (ΕΚ) αριθ. 1/2004.

Το μέγιστο ύψος της ενίσχυσης δεν είναι δυνατόν να υπερβαίνει τα 6 εκατ. ευρώ, ή στην περίπτωση των νέων αγροτών τα 6 375 000 HUF (25 000 ευρώ).

Ημερομηνία εφαρμογής: Μπορούν να συναφθούν συμβάσεις στο πλαίσιο του προγράμματος χορήγησης δανείων από την ημερομηνία ενάρξεως ισχύος του σχετικού κυβερνητικού διατάγματος έως τις 31 Δεκεμβρίου 2006

Διάρκεια του καθεστώτος ή της μεμονωμένης ενίσχυσης: 15 έτη κατ' ανώτατο όριο (Δεκέμβριος 2021)

Στόχος της ενίσχυσης:

1) ενίσχυση των μικρομεσαίων επιχειρήσεων

2) ενίσχυση για επενδύσεις εκσυγχρονισμού και ανάπτυξης

Κατά τη διάρκεια της εφαρμογής του προγράμματος χορήγησης δανείων, η Ουγγρική Τράπεζα Ανάπτυξης (Magyar Fejlesztési Bank Részvénytársaság) θα εφαρμόσει τα σχετικά άρθρα του κανονισμού (ΕΚ) αριθ. 1/2004. Τα υποπρογράμματα Α, Β και Γ βασίζονται στα άρθρα 4,7 και 8 του κανονισμού (ΕΚ) αριθ. 1/2004.

Οι επιλέξιμες δαπάνες προσδιορίζονται σύμφωνα με τους όρους που προβλέπονται στα προαναφερθέντα άρθρα του κανονισμού (ΕΚ) αριθ. 1/2004. Αναλυτικές πληροφορίες σχετικά με τις επιλέξιμες δαπάνες παρέχονται στην περιγραφή του προγράμματος που έχει συντάξει η τράπεζα και που διατίθεται επίσης στο Διαδίκτυο στην κατωτέρω διεύθυνση.

Σχετικοί τομείς: Γεωργικός τομέας

Το παρόν πρόγραμμα εφαρμόζεται στην παραγωγή και πρώτη μεταποίηση γεωργικών προϊόντων, καθώς και στις σχετικές με τα γεωργικά προϊόντα υπηρεσίες.

Όνομα και διεύθυνση της χορηγούσας αρχής: Magyar Fejlesztési Bank Részvénytársaság. 1051 Budapest, Nádor u. 31.

Διεύθυνση στο Διαδίκτυο: http://www.fvm.hu/main.php?folderID=1569

Λοιπές πληροφορίες: Αρμόδιος: Németh Szilvia

mailto: NemethS@posta.fvm.hu

Αριθ. ενίσχυσης: XA 7/05

Κράτος μέλος: Ηνωμένο Βασίλειο

Περιφέρεια: Dorset (συμπεριλαμβανομένων των μοναδιαίων περιοχών δικαιοδοσίας (unitary authority areas) Bournemouth και Poole)

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Dorset Agricultural Advisory Service (Υπηρεσία παροχής συμβουλών σε αγροτικά θέματα του Dorset)

Νομική βάση: Local Government Act 2000 (Part one)

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση:

1η Μαρτίου 2005 — 28 Φεβρουαρίου 2006 69 624 GBP 1η Μαρτίου 2006 — 28 Φεβρουαρίου 2007 69 224 GBP 1η Μαρτίου 2007 — 30 Ιουνίου 2007 69 224 GBP Σύνολο 208 072 GBP

Μέγιστη ένταση της ενίσχυσης: Η ένταση της ενίσχυσης ανέρχεται σε 100 %.

Ημερομηνία εφαρμογής: Οι αγρότες και ιδιοκτήτες αγροτικών επιχειρήσεων θα μπορούν να συμβουλευθούν την υπηρεσία από τις 10 Φεβρουαρίου 2005 και μετά.

Διάρκεια του καθεστώτος ή της μεμονωμένης ενίσχυσης: Το καθεστώς θα ισχύει μέχρι τις 22 Ιουνίου 2007. Ενισχύσεις θα καταβάλλονται μέχρι τις 30 Ιουνίου 2007.

Στόχος της ενίσχυσης: Στόχος της ενίσχυσης είναι η ανάπτυξη του κλάδου των αγροτικών επιχειρήσεων. Η ενίσχυση χορηγείται σύμφωνα με το άρθρο 14 του κανονισμού (ΕΚ) αριθ. 1/2004. Οι επιλέξιμες δαπάνες είναι εκείνες που σχετίζονται με τις υπηρεσίες συμβουλευτικής.

Σχετικοί τομείς: Το καθεστώς εφαρμόζεται στις επιχειρήσεις γεωργικής παραγωγής καθώς και στις επιχειρήσεις μεταποίησης και εμπορίας της οικείας γεωργικής παραγωγής.

Όνομα και διεύθυνση της χορηγούσας αρχής:

Dorset County Council County Hall Colliton Park Dorchester United Kingdom DT1 1XJ

Ο οργανισμός που διαχειρίζεται το καθεστώς είναι ο ακόλουθος

Dorset Agricultural Advisory Service Stinsford Business Centre Kingston Maurward College Dorchester Dorset United Kingdom DT1 8PY

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm. Επιλέξτε «Dorset Agricultural Advisory Services». Διαφορετικά, μπορείτε να επισκεφθείτε απευθείας τον δικτυακό τόπο www.defra.gov.uk/farm/state-aid/setup/schemes/dorset.pdf.

Λοιπές πληροφορίες: Το καθεστώς θα απευθύνεται στις μη γεωργικές αγροτικές επιχειρήσεις καθώς και στις γεωργικές επιχειρήσεις. Οι ενισχύσεις προς τις μη γεωργικές επιχειρήσεις θα καταβάλλονται λαμβάνοντας υπόψη τον κανονισμό 69/2001 της Επιτροπής για τις ενισχύσεις ήσσονος σημασίας.

Το παρών καθεστώς δεν επιτρέπει στους δικαιούχους να επιλέγουν τον πάροχο υπηρεσιών. Ο πάροχος υπηρεσιών θα είναι η Royal Bath & West of England Society, η οποία έχει επιλεγεί με βάση τους κανόνες της αγοράς, όπως προβλέπεται στο άρθρο 14, παράγραφος 5, του κανονισμού (ΕΚ) αριθ. 1/2004.

Ημερομηνία και υπογραφή εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (Department for Environment, Food and Rural Affairs) (αρμόδια αρχή του Ηνωμένου Βασιλείου)

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

(1) a kormányrendelet szövege megtalálható a megadott Internet címen.